**Osobitná časť**

**K § 1**

 Navrhnutá suma minimálnej mzdy 520,00 eur mesačne bola určená postupom podľa § 8 ods. 2 zákona a oproti predchádzajúcej sume 480,00 eur mesačne predstavuje zvýšenie o 8,33 %.

V zmysle § 2 ods. 2 zákona suma minimálnej mzdy za každú hodinu odpracovanú zamestnancom predstavuje 1/174 zo sumy mesačnej minimálnej mzdy; z navrhovanej sumy 520,00 eur predstavuje hodinová minimálna mzda 2,989 eura za hodinu. V súlade s § 2 ods. 5 zákona sa vypočítaná suma minimálnej mzdy v eurách za hodinu zaokrúhľuje na 3 desatinné miesta.

**K § 2**

Zrušovacím ustanovením sa navrhuje zrušiť nariadenie vlády Slovenskej republiky č. 278/2017 Z. z., ktorým sa ustanovuje suma minimálnej mzdy na rok 2018.

**K § 3**

 V súlade s § 9 ods. 2 zákona sa navrhuje účinnosť tohto nariadenia vlády od 1. januára 2019.